**Lasztonya Község Képviselő-testülete 9/2017. (VIII.31.) önkormányzati rendelete**

**a természetben nyújtott mezőgazdasági terménysegélyről**

Lasztonya Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvényben (tv.: Szt.) 1. § (2) bekezdésében, a 45. §-ban, a 132. § (4) bekezdés g). pontjában, valamint Magyarország Alaptörvénye 32. cikk (1) bekezdés a.) pontjában, (2) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8/a. pontjában, valamint a szociális igazgatásról és szociális ellátásokról szóló 1993. évi III. törvény 10. § (1) bekezdése és a 25. § (3) bekezdés b.) pontja szerinti feladatkörében eljárva a következőt rendeli el:

**I. fejezet**

**Általános rendelkezések**

1. **§** A rendelet célja, hogy a „kistérségi startmunka mintaprogram” mezőgazdasági programeleme keretében megtermelt mezőgazdasági terményfeleslegből természetben nyújtott mezőgazdasági terménysegélyt biztosítson a szociálisan rászorult családok életminőségének javítása érdekében.

**II. fejezet**

**A rendelet hatálya**

1. **§** E rendeletet kell alkalmazni Lasztonya Község közigazgatási területén életvitelszerűen élő, lakóhellyel, vagy tartózkodási hellyel rendelkező személyek vonatkozásában, akik „A szociális igazgatásról és szociális ellátásokról” szóló 1993. évi III. törvény szerint aktív korúak ellátására, vagy időskorúak járadékára, vagy települési támogatásra jogosultak, figyelemmel „A szociális igazgatásról és szociális ellátásokról” szóló 1993. évi III. törvényben (1-3.) bekezdésében foglalt eltérésekre; vagy közfoglalkoztatásban vesz részt az önkormányzat munkavállalójaként.

**Hatásköri szabályok**

1. **§**(1)Lasztonya Község Önkormányzata Képviselő-testülete e rendeletben meghatározott hatáskörét a polgármesterre ruházza át.

(2) A polgármester átruházott határkörébe hozott döntése ellen benyújtott fellebbezés elbírálása a Képviselő-testület hatáskörébe tartozik.

**III. fejezet**

**Eljárási rendelkezések**

1. **§** (1) A természetben nyújtott mezőgazdasági terménysegély elsősorban kérelemre indult eljárás keretében nyújtható. A kérelmet a 2. melléklet tartalmazza.

(2) A jogosultság elbírálásához a kérelmezőnek nyilatkoznia és igazolnia kell, hogy milyen rendszeres szociális támogatásban részesül „A szociális igazgatásról és szociális ellátásokról” szóló 1993. évi III. törvény alapján.

(3) A mezőgazdasági terménysegély egységcsomagok formájában kerül kiosztásra Lasztonya Község területén a jogosultságot megállapító határozatban meghatározott időben.

(4) A mezőgazdasági terménysegély csomag összetétele a termények idényjellegére figyelemmel időszakonként eltérő mennyiségű és tartalmú lehet.

(5) A mezőgazdasági terménysegély átadása-átvétele e rendelet 1. számú melléklete szerinti nyomtatvány kitöltésével történik.

**IV. fejezet**

**Mezőgazdasági terménysegély formája**

1. **§** A mezőgazdasági terménysegély kizárólag természetben nyújtható.

**V. fejezet**

**Mezőgazdasági terménysegélyre vonatkozó részletes szabályok**

1. **§** (1) Mezőgazdasági terménysegély állapítható meg annak a szociálisan rászorult személynek, aki „A szociális igazgatásról és szociális ellátásokról” szóló 1993. évi III. törvény szerint

 - aktív korúak ellátására, vagy

 - időskorúak járadékára, vagy

 - települési támogatásra jogosult,

 - közfoglalkoztatásban vesz részt.

(2) Mezőgazdasági terménysegélynél a család szociális helyzete a támogatás gyakorisága a család rászorultságának egységében történik, egy alkalommal egyszerre a családból csak egy személy jogosult mezőgazdasági terménysegélyre.

(3) A terménysegély saját szükségletre használható fel, azt értékesíteni, elcserélni nem lehet.

(4) Nem jogosult mezőgazdasági terménysegélyre az a család, aki a korábbi természetben nyújtott mezőgazdasági terménysegélyét nem rendeltetésszerűen használta fel, eladta, vagy elcserélte.

**VI. fejezet**

**Záró rendelkezés:**

1. **§** E rendelet 2017. augusztus 18. napján lép hatályba.

Lasztonya 2017. augusztus 18.

Andrasekné Cser Mária Dr. Resch Karolina

polgármester jegyző

**Záradék:**

A rendelet kihirdetésének napja: 2017. augusztus 31.

 Dr. Resch Karolina

 jegyző

*1*. *melléklet a 9/2017. (VIII.18.) önkormányzati rendelethez.*

**Átadás-átvételi jegyzőkönyv**

**1. Átvevő (terménysegélyre jogosult) személyes adatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhely: |  |
| Tartózkodási hely: |  |
| TAJ szám: |  |

**2. Az átadott mezőgazdasági terménysegély:**

|  |  |
| --- | --- |
| terményfajtája | mennyisége (darabszám vagy kilogramm) |
|  |  |
|  |  |
|  |  |
|  |  |

Lasztonya, 2017. ………………. hó …….. nap

 ……..………….…………..

 Átvevő aláírása

Átadó és átvevő aláírásukkal igazolják, hogy 1. pontban megjelölt átvevő részére a 2. pont szerinti terményfajta az ott meghatározott mennyiség szerint a fenti napon mezőgazdasági terménysegély jogcímén az Önkormányzat munkatársa által átadásra került.

……………………………….. …………………………………..

 Átadó aláírása Átvevő aláírása

*2. melléklet a 9/2017. (VIII.18.) önkormányzati rendelethez*

**Kérelem**

A kérelmező neve:………………………….. születési neve: …………………….……….

anyja neve…………..……………………… szül. helye, ideje: ……………………..……

családi állapota: …………………………… TAJ száma………….…….……..………….

Telefonszám: ………………………………

**Lakóhely:** ………………………………..**város** ……….………………… **utca** ……… **szám**

**Tartózkodási helye:** …………….………**város** …………...…………… **utca** ……….. **szám**

*A személyi adatait a kérelme beadásakor a személyi okmányaival igazolnia kell!*

**Nyilatkozom**, hogy életvitelszerűen a lakóhelyemen **/** tartózkodási helyemen élek.

 *(**a megfelelő rész aláhúzandó, ezt a nyilatkozatot csak abban az esetben kell megtenni, ha bejelentett lakó és tartózkodási hellyel is rendelkezik),*

# A kérelem benyújtásának időpontjában a kérelmezővel közös háztartásban élő (egy lakásban együtt lakó, ott bejelentett lakóhellyel vagy tartózkodási hellyel rendelkező) személyek adatai:

|  |  |  |  |
| --- | --- | --- | --- |
|  | NÉV | Szül. hely, szül idő | TAJ szám |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

Kérem, hogy részemre Lasztonya Község Önkormányzata Képviselő-testületének a természetben nyújtott mezőgazdasági terménysegély helyi szabályairól szóló ………………………………… önkormányzati rendelete alapján szíveskedjenek természetbeni juttatásként ……………………………….. (termény megnevezése) terményt biztosítani.

A mezőgazdasági termény támogatásra a rendelet szerint azért vagyok jogosult mert:\*

a) a szociális igazgatásról és szociális ellátásokról szóló törvény szerinti:

aa) aktív korúak ellátására jogosult vagyok, a megállapító határozat száma: …………………

ab) időskorúak járadékára, jogosult vagyok, a megállapító határozat száma: …………………

ac) települési támogatásra vagyok jogosult, a megállapító határozat száma: …………………

b) közfoglalkoztatásban veszek részt.

 *\*(A megfelelő aláhúzandó és kitöltendő.)*

Lasztonya, …………………….

……………………………………

 kérelmező

*Csatolandó dokumentumok:*

*- a rendelet 6. § (1) bekezdés szerinti jogosultságokat igazoló dokumentumok másolati példánya, ha az nem tartható nyilván a hivatal nyilvántartásában.*